text: বরিশাল-ঢাকা ঈদ যাত্রায় লঞ্চে অসুস্থ যাত্রী পরিবহনে নিষেধাজ্ঞা | The Barisal
  বরিশাল-ঢাকা ঈদ যাত্রায় লঞ্চে অসুস্থ যাত্রী পরিবহনে নিষেধাজ্ঞা
  আপডেট টাইম : জুলাই ২৪ ২০২০, ১৮:৩১
  অনলাইন ডেস্ক।। করোনার সংক্রমণ এড়াতে আসন্ন ঈদুল আজহা উপলক্ষে ঢাকা-বরিশাল নৌপথে লঞ্চে অসুস্থ যাত্রী পরিবহনে নিষেধাজ্ঞা আরোপ করেছে প্রশাসন। এছাড়াও লঞ্চে মাস্ক ব্যবহার বাধ্যতামূলক করতে নির্দেশ দেয়া হয়েছে।
  সভায় ঈদ যাত্রায় করোনার সংক্রমণ এড়াতে লঞ্চগুলোকে যাত্রার পূর্বে এবং যাত্রা শেষে অবশ্যই জীবাণুনাশক পানি স্প্রে মাধ্যমে পরিষ্কার-পরিচ্ছন্ন রাখা, সকলের যাত্রীদের মাস্ক এবং যথাযথ সুরক্ষার সামগ্রীর ব্যবহার নিশ্চিত করা, লঞ্চের ধারণ ক্ষমতা অনুযায়ী যাত্রী পরিবহন করা,
  যাত্রার আগে যাত্রীদের টিকেট সংগ্রহ করা, তৃতীয় শ্রেণির যাত্রীদের শারীরিক দূরত্ব বজায় রেখে ডেকে বসার ব্যবস্থা করা, টার্মিনালের বাইরে তৃতীয় শ্রেণির যাত্রীদের জন্য আলাদাভাবে টিকিট কাউন্টারের ব্যবস্থা করতে সংশ্লিষ্টদের নির্দেশ দেয়া হয়। এই সিদ্ধান্ত অমান্যকারী লঞ্চ কর্তৃপক্ষ ও যাত্রীদের বিরুদ্ধে যথাযথ আইনগত ব্যবস্থা গ্রহনের সিদ্ধান্ত হয় ওই সভায়।